פורסם: 13/10/2019. תנועת "אבות למען צדק" (ע"ר 580640969) רואה בחומרה רבה ודוחה בשאט נפש את קמפיין ההסתה נגד הרב פירר. במסגרת ערב ההתרמה השנתי לאגודת ‘עזרה למרפא’, בראשותו של הרב אלימלך פירר, שיתקיים בחודש הבא, ייערך ‘מופע מחווה לשלמה ארצי’ – הרב פירר ביקש לכבד אותו בעניין הזה שנשים לא תשרנה במופע – אין הדרת נשים מהשתתפות באירוע. ארגוני הנשים בקמפיין מתוזמר היטב, בעזות מצח  ,בצביעות אין קץ, מלינות על הדרת נשים! אלו אותם ארגוני נשים, המפיקות בכל שבוע אירועים "לנשים בלבד", בכל הרשויות המקומיות, בחסות "הממונות על מעמד האישה" והרשות לקידום מעמד האישה  – הן מלינות על הדרה מגדרית! בדקנו את ארגוני הנשים, אלו הזועקות , כל אחד מארגוני הנשים הגדולים והקטנים בישראל, ממומן מתקציב המדינה, הן מעסיקות נשים בלבד, הן מפיקות אירועים לנשים בלבד, כמובן הן לא מדברות על –  "הדרת גברים". במדינת ישראל מתרחשת תדיר כפיה אנטי גברית, שאיננה מתחשבת בזכויות הגברים וקמפיין ההסתה נגד הרב פירר הוא אחד מיני מהן. ארגוני הנשים במסע השנאה והדמוניזציה שלהן כמובן לא מוכנות לכבד את זכויות כבוד הרב פירר, רב בישראל ביקש לכבד את אמונתו. נאחל למעורבות מכל הלב שאף אחת מכן לא תצטרך להיעזר בידע הרפואי העצום של הרב פירר. לגברים בכלל ולרב פירר בפרט יש זכויות בין היתר זכות להחזיק באמונתו. תנועת אבות למען צדק.